open-index/open-wikipedia-markdown huggingface dataset:
Μπουγίδες

Οι **Μπουγίδες** ή **Βουγίδες**, γνωστοί και ως **Βουγιαχίδες**, **Βουβαϊχίδες** ή **Μπουίδες** (934-1055 μ.Χ., περσικά:  آل بویه) ήταν σιιτική δυναστεία δαϋλαμιτικών και κουρδικών καταβολών από το Νταϋλαμάν της περιοχής Γκιλάν στο βόρειο Ιράν. Ίδρυσαν μια συνομοσπονδία που ήλεγχε το μεγαλύτερο τμήμα του σημερινού Ιράν και του Ιράκ τον 10ο και 11ο αιώνα. Κατά τη διάρκεια του 10ου και 11ου αιώνα, λίγο πριν την εισβολή των Σελτζούκων Τούρκων, οι Μπουγίδες ήταν η πιο σημαίνουσα δυναστεία στη Μέση Ανατολή.

Ιδρυτές της συνομοσπονδίας των Μπουγιδών ήταν ο Αλί ιμπν Μπουγιά και οι δύο νεότεροι αδελφοί του, αλ-Χασάν και Αχμάντ. Αρχικώς στρατιώτης στην υπηρεσία των Ζιγιαριδών του Ταμπαριστάν, ο Αλί κατάφερε να συγκεντρώσει στρατό και να νικήσει τον Τούρκο στρατηγό Γιακούτ των Αββασιδών το 934. Tο 946 κατέλαβαν τη Βαγδάτη. Ενώ αποδέχοντο την κατ' όνομα εξουσία του χαλίφη της Βαγδάτης, οι Μπουγίδες αυθέντες απέκτησαν αποτελεσματικό έλεγχο του κράτους.

Οι πρώτες δεκαετίες της μπουγιδικής συνομοσπονδίας, χαρακτηρίζονταν από μεγάλες εδαφικές κατακτήσεις. Επιπρόσθετα στη Φαρς και την Τζιμπάλ, τις οποίες κατέκτησαν στη δεκαετία του 930, και το κεντρικό Ιράκ, που υπέταξαν το 945, οι Μπουγίδες πήραν τη Ρέι (943), την Καρμανία (967), το Ομάν (967), την Άνω Μεσοποταμία (Τζαζίρα) (979), το Ταμπαριστάν (980) και το Γκοργκάν (981). Κατόπιν οι Μπουγίδες έπεσαν σε μακρά παρακμή, με τμήματα της συνομοσπονδίας βαθμιαία να αποσκιρτούν και τοπικές δυναστείες υπό την ηγεσία τους να κηρύσσουν μονομερώς την ανεξαρτησία τους.

## Δυναστεία των Μπουγιδών

## Παραπομπές


Κατηγορία:Ιστορία του Ιράν
Κατηγορία:Πέρσες βασιλείς
Κατηγορία:Χαλιφάτο των Αββασιδών
Κατηγορία:Μουσουλμανικές δυναστείες
Ταμπαριστάν

thumb|right|250px|Η περιοχή Ταμπαριστάν
Το **Ταμπαριστάν** ή **Ταπουρία** ήταν ιστορική περιοχή στις νότιες ακτές της Κασπίας Θάλασσας, που εκτείνεται στις νότιες και βόρειες πλαγιές της οροσειράς Ελμπούρζ στο Ιράν, στις νότιες ακτές της Κασπίας. Η Ταπουρία ανταποκρίνεται περίπου στις σημερινές επαρχίες Μαζανταράν, Γκολεστάν και βόρειο Σεμνάν του Ιράν.

Κατηγορία:Ιστορικές περιοχές του Ιράν
Φαρς

Η **Φαρς**  (), αρχικώς Παρς (η αρχαία επαρχία Περσίς), είναι μία από τις 31 επαρχίες και γνωστή ως Πολιτιστική Πρωτεύουσα του Ιράν. Βρίσκεται στα νότια της χώρας με πρωτεύουσα το Σιράζ. Η περιοχή έχει έκταση 122.400 τετ.χλμ. Το 2006, η επαρχία αυτή είχε πληθυσμό 4,57 εκ. κατοίκων, εκ των οποίων 61,2% καταγράφησαν ως κάτοικοι του αστικού ιστού, 38,1% ως χωρικοί και 0,7% ως μέλη νομαδικών φυλών. Η ετυμολογία της λέξης *περσικός* (Pārs-ian, ) προέρχεται από τη λἐξη Φαρς (Παρς).

Η Φαρς ή Παρς είναι η αρχική κοιτίδα των Περσών. Το όνομα των ίδιων των Περσών για τη γλώσσα τους είναι *φαρσί* ή *παρσί*.

αυτή η επαρχία είναι επίσης γνωστή ως Φαρσιστάν.

## Παραπομπές


## Εξωτερικοί σύνδεσμοι
* 

Κατηγορία:Επαρχίες του Ιράν
Τζιμπάλ

thumb|280px|right|Χάρτης του 1886 που απεικονίζει την επαρχία Τζιμπάλ το 10ο αιώνα μ.Χ.
Η **Τζιμπάλ**, επίσης γνωστή ως το **[[Περσικό Ιράκ]]** (αραβικά *Ιράκ αλ-Ατζάμ*), ήταν επαρχία υπό αραβική εξουσία στο δυτικό Ιράν, υπό την εξουσία του χαλιφάτου των Αββασιδών. Είχε σχεδόν κοινά σύνορα με την αρχαία χώρα των Μήδων. Το 10ο αιώνα επανήλθε υπό την εξουσία των Μπουγιδών.

Η λέξη Τζιμπάλ είναι αραβική, σημαίνει *βουνό* και σε αυτή την περίπτωση αναφέρεται στο όρος Ζάγρος.

Κατηγορία:Ιστορικές περιοχές του Ιράν
Κατηγορία:Χαλιφάτο των Αββασιδών
Ταλαχάσι

Το **Ταλαχάσι** (), είναι πόλη των ΗΠΑ, πρωτεύουσα της αμερικανικής πολιτείας της Φλόριντα και έδρα της κομητείας Λέον. 

Η πόλη του Ταλαχάσι, έχει πληθυσμό 197,974 κατοίκους (σύμφωνα με εκτιμήσεις για το 2021), κατατάσσοντάς την 125η στις Ηνωμένες Πολιτείες. Ο πληθυσμός της μητροπολιτικής περιοχής του Ταλαχάσι, ανέρχεται σε 393,045 κατοίκους. 

Το Ταλαχάσι, βρίσκεται στη βορειοδυτική Φλόριντα, στο νότιο άκρο μιας ελαφρώς λοφώδους περιοχής, γνωστής ως Ρεντ Χιλς. Το υψόμετρο ποικίλλει από το επιπέδο της θάλασσας μέχρι τα 62 μέτρα. Η περιοχή πήρε το σημερινό της όνομα στα τέλη του 16ου αιώνα, όταν οι ντόπιοι πληθυσμοί εξολοθρεύτηκαν από τις ασθένειες που μετέφεραν οι Ισπανοί ή έφυγαν, και έτσι πήρε το όνομα *Ταλλαχάσση*, που σημαίνει εγκαταλελειμμένοι ή παλιοί αγροί στη γλώσσα των Ινδιάνων Μουσκογκίν.

## Ιστορία
Η περιοχή, όπως και μεγάλο μέρος της υπόλοιπης Φλόριντα, κατοικείται εδώ και τουλάχιστον 10.000 χρόνια. Ήταν η πατρίδα των Ινδιάνων Απαλάτσι. Τον 17ο αιώνα υπήρχε ένας οικισμός Ισπανών και Ινδιάνων. Το 1821, η Φλόριντα δόθηκε από τους Ισπανούς στις ΗΠΑ. Η περιοχή επιλέχθηκε για να γίνει η πρωτεύουσα του νέου εδάφους των ΗΠΑ, καθώς βρισκόταν ανάμεσα στο Σεντ Αγουστίν και την Πενσακόλα, πρωτεύουσες της Ανατολικής και Δυτικής Φλόριντα αντίστοιχα. 

Το Ταλαχάσι ιδρύθηκε το 1824 και έγινε πρωτεύουσα του εδάφους, και το 1845, όταν η Φλόριντα έγινε πολιτεία, πρωτεύουσα της πολιτείας της Φλόριντα.

## Οικονομία
Το Ταλαχάσι είναι το εμπορικό, αγροτικό και επιστημονικό κέντρο της βορειοδυτικής Φλόριντας. Η πόλη εξυπηρετείται από Αεροδρόμιο του Ταλαχάσι (Tallahassee Regional Airport). Είναι μία από τις ταχύτερα αναπτυσσόμενες οικονομίες στη Φλόριντα όσον αφορά το κατασκευαστικό τομέα και την υψηλή τεχνολογία. Το Ταλαχάσι επίσης είναι έδρα πολλών κολλεγίων και πανεπιστημίων, με σημαντικότερα το Πανεπιστήμιο της Πολιτείας της Φλόριντα και το Φλόριντα Α&Μ.

## Κυβέρνηση
Το Ταλαχάσι πάντοτε ήταν μία πόλη υπέρ των Δημοκρατικών. Η κομητεία Λεόν, όπου ανήκει η πόλη Ταλαχάσι, από το 1094 σε 29 εκλογές, έχει βγάλει Δημοκρατικούς στις 24 εξ αυτών. Το ποσοστό συμμετοχής στις εκλογικές διαδικασίες, με παράδειγμα τις γενικές εκλογές του 2008 όπου έφτασε το 86%.

## Παραπομπές


## Εξωτερικοί σύνδεσμοι
* 
* 

Κατηγορία:Πόλεις της Φλόριντα
Κατηγορία:Έδρες κομητειών της Φλόριντα

__ΕΥΡΕΤΗΡΙΟ__
Γκρυγιέρ (Φριμπούρ)

Το χωριό της Ελβετίας **Γκρυγιέρ** (*Gruyères*) βρίσκεται στις Άλπεις και απέχει 121 χλμ από τη Γενεύη και 56 χλμ από τη Λωζάνη. Έχει σπίτια του 15ου και του 17ου αιώνα, ενώ από πάνω του δεσπόζει το Σατό ντε Γκρυγιέρ. Είναι δημοφιλής τουριστικός προορισμός και το καλοκαίρι επικρατεί συνωστισμός.

## Αξιοθέατα
### Σατό ντε Γκρυγιέρ
Το κάστρο αυτό χτίστηκε τον 11ο αιώνα και μέχρι τα μέσα του 16ου αιώνα κατοικούσαν εδώ οι κόμητες του Γκρυγιέρ. Τότε, ο χρεοκοπημένος 19ος κόμης το έσκασε και η γη του μοιράστηκε στους άρχοντες της Βέρνης και του Φριμπούρ. Το 1848 το κάστρο αγοράστηκε από την εύπορη οικογένεια Μποβύ της Γενεύης, η οποία το ανακαίνισε. Το 1939 πέρασε στη δικαιοδοσία των καντονιακών αρχών του Φριμπούρ. Σήμερα στις αίθουσες με τις νωπογραφίες και με τα μεγαλοπρεπή τζάκια, στεγάζεται μουσείο. Στα εκθέματα περιλαμβάνονται φλαμανδικές ταπισερί του  16ου αιώνα και λάφυρα από τη μάχη του Μούρτεν (1476). Επίσης υπάρχουν έργα του μεγάλου ζωγράφου Ζαν-Μπατίστ Καμίλ Κορό (1796-1875), ο οποίος έμεινε για ένα διάστημα στο κάστρο.

### Λα Μαιζόν ντε Γκρυγιέρ
Γαλακτοκομείο στην άκρη του χωριού, όπου ο επισκέπτης μπορεί να δει πώς παρασκευάζεται το τοπικό τυρί γκριγιέρ (gruyère), που προσομοιάζει με την ελληνική γραβιέρα και συχνά συγχέεται μ' αυτήν.

## Παραπομπές


## Εξωτερικοί σύνδεσμοι
* 
* Ιστοχώρος τυριού Le Gruyère A.O.P. 

Κατηγορία:Πόλεις της Ελβετίας
Στίβος στους Θερινούς Ολυμπιακούς Αγώνες 1896 – 400 μέτρα ανδρών

Τα **400 μέτρα ανδρών** ήταν ένα από τα έξι αγωνίσματα δρόμου στο πρόγραμμα του στίβου στους Θερινούς Ολυμπιακούς Αγώνες του 1896. Νικητής αναδείχτηκε ο Τόμας Μπερκ από τις Ηνωμένες Πολιτείες.

## Σύνοψη αγωνίσματος
Έλαβαν μέρος συνολικά επτά αθλητές από τέσσερις χώρες, από τους οποίους οι πέντε συμμετείχαν και στα 100 μέτρα. Η προκριματική φάση διεξήχθη στις 6 Απριλίου και ήταν το τελευταίο χρονολογικά αγώνισμα της ημέρας. Οι αθλητές χωρίστηκαν σε δύο προκριματικές σειρές και την πρόκριση για τον τελικό της επόμενης ημέρας πήραν οι δύο πρώτοι από κάθε σειρά.

Στην πρώτη σειρά, ο Χέρμπερτ Τζέιμισον από τις Ηνωμένες Πολιτείες κέρδισε σχετικά εύκολα, αφού οι βασικοί του αντίπαλοι, Φριτς Χόφμαν και Άλφονς Γκρισέλ, υποχρεώθηκαν να τρέξουν συνολικά 401.83 μέτρα ως ποινή για τις άκυρες εκκινήσεις τους. Ο Χόφμαν τερμάτισε τελικά δεύτερος και πήρε την πρόκριση για τον τελικό, ενώ  παραμένει άγνωστη η τελική κατάταξη του Γκρισέλ και του Γερμανού Ντόερι.

Με σχετική άνεση τερμάτισε πρώτος στη δεύτερη σειρά και ο έτερος Αμερικανός Τόμας Μπερκ, παρόλο που λίγο νωρίτερα είχε αγωνιστεί και σε προκριματική σειρά των 100 μέτρων (πήρε και εκεί την πρόκριση για τον τελικό). Τη δεύτερη θέση πήρε ο Τσαρλς Γκμέλιν από τη Μεγάλη Βρετανία, ενώ στην τρίτη θέση έμεινε ο Γάλλος Φραντζ Ρέιτσελ.

Ο τελικός της 7ης Απριλίου (διεξήχθη στις 15:30 το μεσημέρι) ήταν υπόθεση των δύο Αμερικανών, με τον Μπερκ να τερματίζει γρηγορότερα κατά ένα δευτερόλεπτο από τον Τζέιμισον και να κατακτά την πρωτιά. Ο Γκμέλιν τερμάτισε τρίτος αφήνοντας τον Χόφμαν στην τελευταία θέση.

Τρεις ημέρες αργότερα (10/4), ο Μπερκ κέρδισε και στα 100 μέτρα (δεύτερος τερμάτισε ο Χόφμαν), επίτευγμα που δεν έχει επαναληφθεί μέχρι σήμερα.

## Ρεκόρ
Τα ανεπίσημα παγκόσμια ρεκόρ στα 400 μέτρα πριν την έναρξη των Θερινών Ολυμπιακών Αγώνων 1896:

## Αποτελέσματα

### Προκριματική φάση

**1η σειρά**

**2η σειρά**

### Τελικός

## Πηγές
* Επίσημο Χρονικό των Αγώνων (Τόμος Α'): 
* Επίσημο Χρονικό των Αγώνων (Τόμος Β'): 
* Εθνοσπόρ: *108 Χρόνια Ολυμπιακοί Αγώνες (1896-2004)* (σελ. 13)
* 
* 

400 μέτρα
Τάλαντα Σύρου

Τα **Τάλαντα** είναι οικισμός της Σύρου που βρίσκεται 4 χιλιόμετρα νοτιοδυτικά της πρωτεύουσας Ερμούπολης. Την τελευταία δεκαετία πολλές εμπορικές επιχειρήσεις εγκαταστάθηκαν στην περιοχή. Σε λόφο στο κέντρο του οικισμού βρίσκεται το ησυχαστήριο της μονής Ιησουιτών και το συγκρότημα της μονής Αγίου Ιωάννη του Προδρόμου, όπου λειτουργεί και γηροκομείο.  

## Διοίκηση και πληθυσμός
Διοικητικά, τα Τάλαντα ανήκουν στη Δημοτική Ενότητα Ερμουπόλεως, η οποία υπάγεται στον Δήμο Σύρου - Ερμούπολης. Πριν το Πρόγραμμα Καλλικράτης, υπάγονταν στον Δήμο Ερμουπόλεως. Σύμφωνα με την απογραφή του 2011, στην περιοχή ζουν σήμερα 335 κάτοικοι. Η πορεία του πληθυσμού:

## Παραπομπές


Κατηγορία:Χωριά της περιφερειακής ενότητας Σύρου
Ορτοκίδες

thumb|right|250px|Τμήμα των τειχών του Ντιγιαρμπακίρ
Οι **Ορτοκίδες** ή **Αρτουκίδες** ήταν τουρκομανική δυναστεία που κυβέρνησε την Ανατολική Ανατολία, Βόρεια Συρία και Βόρειο Ιράκ κατά τον 11ο και τον 12ο αιώνα μ.Χ. 

Οι Ορτοκίδες κυβέρνησαν την περιφέρεια του Ντιγιαρμπακίρ στη νοτιοανατολική Ανατολία μέσω δύο κλάδων: των Χισν Καϋφά-Αμίτ και των Μαρντίν-Μαγιαφαρικίν. Ο πρώτος ηγέτης τους, Ορτούκ ιμπν Εκσέμπ, αναφέρεται ότι πήρε μέρος σε εκστρατεία του Βυζαντίου κατά των Νορμανδών. Λίγα χρόνια αργότερα πολέμησε για λογαριασμό του Σελτζούκου σουλτάνου Μαλίκ Σαχ Α΄ και του αδελφού του Τουτούς, παίρνοντας για τις υπηρεσίες του ως αντάλλαγμα την Παλαιστίνη (1086). Ο διάδοχός του Μουγίν αντ-Ντιν Σοκμέν, μετά την κατάκτηση της Παλαιστίνης από τους Φατιμίδες της Αιγύπτου γύρισε στο Ντιγιαρμπακίρ και ανέλαβε τη διοίκηση της εκεί περιοχής. 

Στη μεγαλύτερη ακμή τους οι Ορτοκίδες έφτασαν μέχρι τη Μεσοποταμία, επεκτεινόμενοι βορειοανατολικά κατά μήκος της ανατολικής όχθης του Ευφράτη στην περιοχή της Άμιδας (1113). Η ανάμιξή τους σε πολέμους με τους Σταυροφόρους και οι βλέψεις του Σαλαντίν στην περιοχή επέφεραν την παρακμή τους, υποτάσσοντάς τους στον μεγάλο Κούρδο πολέμαρχο και τους διαδόχους του Αγιουβίδες τη δεκαετία του 1180. 

Κατόπιν αυτού, οι Ορτοκίδες εξακολούθησαν να ηγεμονεύουν στο Ντιγιαρμπακίρ, ως υποτελείς όμως των Σελτζούκων του Ικονίου και των Χωρεσμίων Τούρκων. Το 1232 ο κλάδος των Χισν Καϋφά-Αμίτ διαλύθηκε από τους Σελτζούκους ενώ ο κλάδος των Μαρντίν-Μαγιαφαρικίν διατηρήθηκε ως υποτελής στους Μογγόλους έως το 1408, οπότε και διαλύθηκε από την τουρκομανική ομοσπονδία των Καρά Κογιουνλού.

## Γενεαλογία Ορτοκιδών

## Πηγές
*
*
*
*
*
*
*
*
*
*
*
*
*
*
* 
*
*
*
*
*
*
*
*

## Εξωτερικοί σύνδεσμοι
* "Hasankeyf Bridge, Hasankeyf". ArchNet. Archived from the original on 2006-02-19.
* Mustafa Güler, İlknur Aktuğ Kolay. "12. yüzyıl Anadolu Türk Camileri (12th century Turkish mosques in Anatolia" (PDF) (in Turkish). Istanbul Technical University Magazine (İtüdergi). Archived from the original on 2007-07-04.

Κατηγορία:Μουσουλμανικές δυναστείες
Rock the Nations

Το **Rock the Nations** είναι το όγδοο στούντιο άλμπουμ του βρετανικού χέβι μέταλ συγκροτήματος Saxon, το οποίο κυκλοφόρησε τον Οκτώβριο του 1986 μέσω της δισκογραφικής εταιρείας "ΕΜΙ".

Οι πωλήσεις του "*Rock the Nations*" ήταν χαμηλότερες σε σύγκριση με τους προηγούμενους δίσκους του συγκροτήματος και χαρακτηριστικό είναι το γεγονός ότι είναι ο τελευταίος δίσκος των Saxon, ο οποίος ανέβηκε στο Top-40 των βρετανικών τσαρτ.

Πριν τις ηχογραφήσεις του δίσκου, ο μπασίστας Στηβ Ντώσον αποχώρησε από το συγκρότημα, με αποτέλεσμα τα μέρη του μπάσου να ηχογραφηθούν από τον τραγουδιστή Μπιφ Μπάιφορντ, ο οποίος έπαιζε μπάσο πριν αναλάβει το μικρόφωνο του συγκροτήματος. Για τις ζωντανές εμφανίσεις των Saxon, τη θέση του μπασίστα ανέλαβε ο Πωλ Τζόνσον.

Στα τραγούδια "*Party 'til You Puke*" και "*Northern Lady*" συμμετείχε ο Έλτον Τζον.

## Τραγούδια
# **Rock the Nations** *(Byford, Quinn, Oliver, Glockler)* - 4:40
# **Battle Cry** *(Byford, Quinn, Oliver, Glockler)* - 5:26
# **Waiting for the Night** *(Byford, Glockler)* - 4:51
# **We Came Here to Rock** *(Byford, Quinn, Oliver, Glockler)* - 4:18
# **You Ain't No Angel** *(Byford, Quinn, Oliver, Glockler)* - 5:28
# **Running Hot** *(Byford, Quinn, Oliver, Dawson, Glockler)* - 3:35
# **Party 'til You Puke** *(Byford, Quinn, Oliver, Glockler)* - 3:25
# **Empty Promises** *(Byford, Quinn, Oliver, Glockler)* - 4:09
# **Northern Lady** *(Byford, Quinn, Oliver, Glockler)* - 4:42

## Θέσεις τσαρτ
***Rock the Nations*** *(άλμπουμ)*

***Επίσημη κυκλοφορία: [[13 Οκτωβρίου]] [[1986]]***

***Rock the Nations*** *(σινγκλ)*

***Επίσημη κυκλοφορία: [[Νοέμβριος]] [[1986]]***

***Northern Lady*** *(σινγκλ)*

***Επίσημη κυκλοφορία: [[Ιανουάριος]] [[1987]]***

## Τα μέλη των Saxon
Το *Rock the Nations* ηχογραφήθηκε από τους εξής μουσικούς:

* **[[Μπιφ Μπάιφορντ]]** - *φωνητικά*
* **Γκράχαμ Όλιβερ** - *κιθάρα*
* **[[Πωλ Κουήν]]** - *κιθάρα*
* **Πωλ Τζόνσον** - *μπάσο*
* **Νάιτζελ Γκλόκλερ** - *τύμπανα*

## Παραπομπές

## Πηγές
* Αμερικανικά τσαρτ
* Γερμανικά τσαρτ
* Σουηδικά τσαρτ

Κατηγορία:Δισκογραφία των Saxon
Κατηγορία:Άλμπουμ του 1986
Destiny (album)

Το **Destiny**, είναι το ένατο στούντιο άλμπουμ του βρετανικού χέβι μέταλ συγκροτήματος Saxon, ο οποίος κυκλοφόρησε τον Ιούνιο του 1988 μέσω της δισκογραφικής εταιρείας "ΕΜΙ".

Ο δίσκος παρουσίασε τους Saxon σε μία στροφή προς το αμερικανικό κοινό, προσπαθώντας να ανεβάσουν τις πωλήσεις τους στις Ηνωμένες Πολιτείες, κάτι που δεν επιτεύχθηκε, αφού το "*Destiny*" δεν κατάφερε να μπει στα αμερικανικά τσαρτ. Αυτός ήταν και ο τελευταίος δίσκος του συγκροτήματος, ο οποίος κατάφερε να μπει στα βρετανικά τσαρτ μέχρι το "*[[Call to Arms]]*" του 2011, ενώ περιείχε τα σινγκλ "*Ride Like the Wind*" και "*I Can't Wait Anymore*".

Αυτός ήταν ο πρώτος δίσκος των Saxon, στον οποίο τη θέση του ντράμερ ανέλαβε ο Νάιτζελ Ντάρχαμ.

## Τραγούδια
# **Ride Like the Wind** *(Cross)* - 4:28
# **Where the Lightning Strikes** *(Byford, Quinn, Oliver)* - 4:19
# **I Can't Wait Anymore** *(Byford, Quinn, Oliver)* - 4:24
# **Calm Before the Storm** *(Byford, Quinn, Oliver)* - 3:46
# **S.O.S.** *(Byford, Quinn, Oliver)* - 6:02
# **Song for Emma** *(Byford, Galfas)* - 4:45
# **For Whom the Bell Tolls** *(Byford, Quinn, Johnson)* - 3:54
# **We Are Strong** *(Byford, Quinn)* - 3:55
# **Jericho Siren** *(Byford, Quinn, Johnson)* - 3:36
# **Red Alert** *(Byford, Quinn, Johnson)* - 4:34

## Θέσεις τσαρτ
***Destiny*** *(άλμπουμ)*

***Επίσημη κυκλοφορία: [[20 Ιουνίου]] [[1988]]***

***Ride Like the Wind*** *(σινγκλ)*

***Επίσημη κυκλοφορία: [[Φεβρουάριος]] [[1988]]***

***I Can't Wait Anymore*** *(σινγκλ)*

***Επίσημη κυκλοφορία: [[Απρίλιος]] [[1988]]***

## Τα μέλη των Saxon
Το *Destiny* ηχογραφήθηκε από τους εξής μουσικούς:

* **[[Μπιφ Μπάιφορντ]]** - *φωνητικά*
* **Γκράχαμ Όλιβερ** - *κιθάρα*
* **[[Πωλ Κουήν]]** - *κιθάρα*
* **Πωλ Τζόνσον** - *μπάσο*
* **Νάιτζελ Ντάρχαμ** - *τύμπανα*

## Παραπομπές

## Πηγές
* Γερμανικά τσαρτ
* Σουηδικά και ελβετικά τσαρτ

Κατηγορία:Δισκογραφία των Saxon
Κατηγορία:Άλμπουμ του 1988
Κολοκυνθού (αποσαφήνιση)

Με την ονομασία **Κολοκυνθού** υπάρχουν τα εξής τοπωνύμια της Ελλάδας:

*Κολοκυνθού Καστοριάς, χωριό της Περιφερειακής Ενότητας Καστοριάς.
*Κολοκυνθού (Αθήνα), συνοικία της Αθήνας.

Κατηγορία:Αποσαφηνίσεις ελληνικών τοπωνυμίων
Στυλιανός Κοκκινάκης

Ο **Στυλιανός Κοκκινάκης** ήταν Έλληνας οπλαρχηγός του Μακεδονικού Αγώνα.

## Βιογραφικά στοιχεία
Γεννήθηκε στην Ασή Γωνιά της επαρχίας Αποκορώνου της περιφερειακής ενότητας Χανίων. Υπήρξε οπλαρχηγός σώματος 10 ανδρών.

## Πηγές
* 

Κατηγορία:Κρητικοί οπλαρχηγοί
Κατηγορία:Μακεδονομάχοι
Rock 'n' Roll Gypsies

Το **Rock 'n' Roll Gypsies** είναι το δεύτερο ζωντανά ηχογραφημένο άλμπουμ, του βρετανικού χέβι μέταλ συγκροτήματος Saxon. Κυκλοφόρησε το Νοέμβριο του 1989 σε μορφή βινυλίου, μέσω της εταιρείας "Roadrunner".

Ο δίσκος αυτός, είναι ο πρώτος στον οποίο συμμετέχει ο Νιμπς Κάρτερ, μόνιμο μέλος του συγκροτήματος από εκείνο το χρονικό σημείο και έπειτα. Επανεκδόθηκε στις 11 Δεκεμβρίου του 2001, μέσω της "Connoiseur Collection".

## Τραγούδια
# **Power and the Glory** - 6:28
# **And the Bands Played On** - 2:55
# **Rock the Nations** - 4:31
# **Dallas 1 PM** - 6:37
# **Broken Heroes** - 7:05
# **Battle Cry** - 5:49
# **Rock 'n' Roll Gypsy** - 5:18
# **Northern Lady** - 5:07
# **I Can't Wait Anymore** - 4:30
# **This Town Rocks** - 4:14
# **The Eagle Has Landed** - 7:26
# **Just Let Me Rock** - 4:19

## Τα μέλη των Saxon
Το *Rock 'n' Roll Gypsies* ηχογραφήθηκε από τους εξής μουσικούς:

* **[[Μπιφ Μπάιφορντ]]** - *φωνητικά*
* **Γκράχαμ Όλιβερ** - *κιθάρα*
* **[[Πωλ Κουήν]]** - *κιθάρα*
* **[[Νιμπς Κάρτερ]]** - *μπάσο*
* **Νάιτζελ Ντάρχαμ** - *τύμπανα*

## Παραπομπές

## Πηγές
* Allmusic review

Κατηγορία:Δισκογραφία των Saxon
Κατηγορία:Άλμπουμ του 1989
Salisbury

Το **Salisubry** είναι το δεύτερο στούντιο άλμπουμ του βρετανικού χαρντ ροκ συγκροτήματος Uriah Heep, το οποίο κυκλοφόρησε τον Ιανουάριο του 1971 στις Ηνωμένες Πολιτείες και ένα μήνα αργότερα στον υπόλοιπο κόσμο, μέσω της "Vertigo Records".
Ο δίσκος παρουσίασε τους Uriah Heep σε μία "progressive" ροκ μουσική προσέγγιση, με χαρακτηριστικό παράδειγμα το ομώνυμο κομμάτι του δίσκου, του οποίου η διάρκεια ξεπερνάει τα 16 λεπτά. Το "*Salisbury*" έδωσε στο συγκρότημα και την πρώτη τους επιτυχία στους καταλόγους των σινγκλ, με το τραγούδι "*Lady in Black*", το οποίο παρέμεινε στα γερμανικά τσαρτ για 44 εβδομάδες, ξαναμπαίνοντας στους καταλόγους το 1977.
Ο συγκεκριμένος δίσκος ήταν και ο τελευταίος του ντράμερ Κηθ Μπέηκερ με το συγκρότημα, αφού αντικαταστάθηκε από τον Ίαν Κλαρκ μετά το πέρας της περιοδείας για την προώθηση του.

## Τραγούδια
1. **Bird of Prey** *(Box, Byron, Hensley, Newton)* - 4:13
2. **The Park** *(Hensley)* - 5:41
3. **Time to Live** *(Box, Byron, Hensley)* - 4:01
4. **Lady in Black** *(Hensley)* - 4:44
5. **High Priestess** *(Hensley)* - 3:42
6. **Salisbury** *(Box, Byron, Hensley)* - 16:20

## Θέσεις τσαρτ
***Salisbury*** *(άλμπουμ)*

***Επίσημη κυκλοφορία: [[Ιανουάριος]] [[1971]]***

***Lady in Black*** *(σινγκλ)*

***Επίσημη κυκλοφορία: [[Ιούνιος]] [[1971]]***

## Μέλη των Uriah Heep
Η σύνθεση του συγκροτήματος είχε την εξής μορφή:

**Ντέηβιντ Μπάιρον** - *φωνητικά*
**Μικ Μποξ** - *κιθάρα*
**Κεν Χένσλεϊ** - *πλήκτρα*
**Πωλ Νιούτον** - *μπάσο*
**Κηθ Μπέηκερ** - *τύμπανα*

## Πηγές
* Allmusic review http://www.allmusic.com/album/salisbury-mw0000200645
* Ιστορικό Uriah Heep http://www.uriah-heep.com/newa/heepstory4.php
* Music Might https://web.archive.org/web/20130414033231/http://www.musicmight.com/artist/united+kingdom/london/london/uriah+heep
* Αμερικανικά τσαρτ http://www.allmusic.com/album/salisbury-mw0000200645/awards
* Γερμανικά τσαρτ http://charts.de/album.asp?artist=Uriah+Heep&title=Salisbury&cat=a&country=de
* Ελβετικά τσαρτ http://swisscharts.com/showitem.asp?interpret=Uriah+Heep&titel=Lady+In+Black&cat=s

Κατηγορία:Δισκογραφία των Uriah Heep
Κατηγορία:Άλμπουμ του 1971
Μάντισον (Ουισκόνσιν)

Το **Μάντισον** () είναι πρωτεύουσα της αμερικανικής πολιτείας Ουισκόνσιν και έδρα της κομητείας Ντέιν. Σύμφωνα με την απογραφή του 2011 έχει 233.209 κατοίκους και ήταν η δεύτερη μεγαλύτερη πόλη στην πολιτεία, μετά το Μιλγουόκι και 82η μεγαλύτερη πόλη στις Ηνωμένες Πολιτείες. Η μητροπολιτική περιοχή του Μάντισον περιλαμβάνει ολόκληρη την κομητεία Ντέιν και τις γειτονικές κομητείες Αϊόβα και Κολούμπια και είχε πληθυσμό 568.593 κατοίκους. Η πόλη έχει χτιστεί σε ένα ισθμό ανάμεσα στις λίμνες Μεντότα και Μονόνα.

## Ιστορία
Η περιοχή του Μάντισον κατοικείται εδώ και τουλάχιστον 10.000 χρόνια από τους αυτόχθονες πληθυσμούς της Αμερικής. Στα τέλη του 17ου αιώνα εγκαταστάθηκαν στην περιοχή οι πρώτοι Ευρωπαίοι άποικοι. Το 1829, ο Τζέιμς Ντουέιν Ντότυ αγόρασε την έκταση της γης που βρίσκεται στον ισθμό ανάμεσα στις δύο λίμνες και τελικά έπεισε το νομοθετικό σώμα το 1836 να ορίσει την περιοχή αυτή μελλοντική πρωτεύουσα του εδάφους. Η πόλη πήρε το όνομά της από τον 4ο πρόεδρο των ΗΠΑ, Τζέιμς Μάντισον, ο οποίος είχε αποβιώσει στις 28 Ιουνίου 1836. Η πόλη αναπτυσσόταν αργά και το 1845 είχε μόλις 300 κατοίκους. To 1848 το Ουισκόνσιν έγινε μία από τις πολιτείες των ΗΠΑ, χρονιά την οποία ο Αμερικανός επιχειρηματίας Λέοναρτν Φάργουελ άρχισε να επενδύει στην ανάπτυξη του Μάντισον και τελικά το Μάντισον ανακηρύχθηκε πόλη το 1856. Ο σιδηρόδρομος έφτασε στο Μάντισον το 1854.

## Οικονομία
Στηλοβάτες της οικονομίας του Μάντισον είναι η πολιτειακή κυβέρνηση και το Πανεπιστήμιο του Ουισκόνσιν-Μάντισον, που προσφέρουν σταθερή απασχόληση. Σημαντικές βιομηχανίες της πόλης είναι η συσκευασία κρεάτων και η παραγωγή γαλακτοκομικών και αγροτικών προϊόντων. Άλλοι σημαντικοί τομείς της οικονομίας της πόλης είναι οι υπηρεσίες υγείας και οι κατασκευές.

## Παραπομπές


## Εξωτερικοί σύνδεσμοι
* 
* 

Κατηγορία:Πόλεις του Ουισκόνσιν
Κατηγορία:Έδρες κομητειών του Ουισκόνσιν
Μπόισι (Άινταχο)

Το **Μπόισι** ή **Μπόιζι** (, προφέρεται *Μπόισι*) είναι η πρωτεύουσα και πολυπληθέστερη πόλη της πολιτείας Άινταχο των ΗΠΑ, καθώς και η κομητειακή έδρα της Κομητείας Άντα. Ευρισκόμενο στον ποταμό Μπόισι, είναι η καρδιά της μητροπολιτικής περιοχής Μπόισι Σίτι-Νάμπα και είναι η μεγαλύτερη πόλη μεταξύ του Σολτ Λέικ Σίτι, Γιούτα και του Πόρτλαντ, Όρεγκον. Κατά την απογραφή 2010 ο πληθυσμός του Μπόισι ήταν 205.671 κάτοικοι. Είναι επίσης η 101η μεγαλύτερη πόλη των ΗΠΑ σε πληθυσμό, ξεπερνώντας πρόσφατα το Σποκάν κατά τις Εκτιμήσεις Πληθυσμού των Απογραφών των ΗΠΑ του 2011, κατά μόλις 42 κατοίκους (210.145). Η μητροπολιτική περιοχή του Μπόισι είναι έδρα περίπου 616.500 ανθρώπων και είναι η πολυπληθέστερη μητροπολιτική περιοχή στο Άινταχο, περιέχοντας τις τρεις μεγαλύτερες πόλεις της πολιτείας· το Μπόισι, τη Νάμπα και το Μερίντιαν. Το Μπόισι είναι η τρίτη πολυπληθέστερη μητροπολιτική περιοχή στην περιοχή του Βορειοδυτικού Ειρηνικού των Ηνωμένων Πολιτειών (πίσω μόνο από εκείνες του Σιάτλ και του Πόρτλαντ). Το όνομα Μπόισι προέρχεται από τη γαλλική λέξη boisé (μπουαζέ), η οποία σημαίνει δασώδης. Χρησιμοποιήθηκε από Γαλλοκαναδούς εμπόρους γουναρικών για τον ποταμό Μπόισι τον 19ο αιώνα.

## Ιστορία
Το 1862 στη λεκάνη απορροής του Μπόισι ανακαλύφθηκε χρυσός και για να προστατευτούν οι ταξιδιώτες από τις ορδές Ινδιάνων, το 1863 κατασκευάστηκε το νέο οχυρό Μπόισι (το παλιό είχε καταστραφεί οχτώ χρόνια πριν) και γύρω του αναπτύχθηκε η πόλη. Ένας άλλος λόγος, πέρα από τον χρυσό, για τον οποίο αναπτύχθηκε η πόλη ήταν το γεγονός ότι βρισκόταν σε ένα σημαντικό σταυροδρόμι της περιοχής και πάνω στο μονοπάτι Όρεγκον που διέσχιζε τη δυτική Αμερική, με αποτέλεσμα να εξελιχθεί σε εμπορικό κέντρο. Το 1864 το Μπόισι έγινε πόλη και ανακηρύχθηκε πρωτεύουσα του εδάφους του Άινταχο. To 1890 το Μπόισι έγινε πρωτεύουσα της νεοσύστατης πολιτείας του Άινταχο και άρχισε να αναπτύσσεται γρήγορα. Κατά τη διάρκεια του 1930, Βάσκοι, οι οποίοι εκδιώχθηκαν από την πατρίδα τους στην Ισπανία, εγκαταστάθηκαν στο Μπόισι. Σήμερα το Μπόισι διαθέτει έναν από τους μεγαλύτερους πληθυσμούς Βάσκων στον κόσμο.

## Παραπομπές

## Εξωτερικοί σύνδεσμοι

* 

Κατηγορία:Πόλεις του Άινταχο
Κατηγορία:Έδρες κομητειών του Άινταχο
BZ

Η συντομογραφία λατινικών και ελληνικών χαρακτήρων **BZ** και **Bz** και **βζ**  μπορεί να αναφέρεται:

*Στο Μπελίζ χώρα της Κεντρικής Αμερικής κατά ISO 3166-2
**Ως .bz, στον top-level domain κωδικό για το Μπελίζ στο διαδίκτυο.
*Στη Βραζιλία κατά WMO.

## Άλλες χρήσεις
*Στη Βενζοδιαζεπίνη στη φαρμακολογία.

## Στην ελληνική γλώσσα
*Ως **,ΒΖ΄** ή **,βζ΄** στον αριθμό 2.007 στο ελληνικό σύστημα αρίθμησης
*Στις Πινακίδες κυκλοφορίας οχημάτων της Ελλάδας στα δίκυκλα Πειραιά.
Αργυροχώρι Ιωαννίνων

Το **Αργυροχώρι** (επίσημη ονομασία *Αργυροχώριον*) είναι οικισμός και έδρα ομώνυμης τοπικής κοινότητας, της δημοτικής ενότητας (πρώην δήμου) Δελβινακίου, του δήμου Πωγωνίου, της περιφερειακής ενότητας (τέως νομού) Ιωαννίνων, στην περιφέρεια Ηπείρου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Πωγωνίου του νομού Ιωαννίνων, στο γεωγραφικό διαμέρισμα Ηπείρου.
## Γεωγραφία
Το Αργυροχώρι είναι ορεινός παραμεθόριος οικισμός στο δυτικό τμήμα του νομού Ιωαννίνων, δίπλα στα σύνορα με την Αλβανία, πάνω από τον κάμπο της Δερόπολης. Βρίσκεται στις νότιες πλαγιές του βουνού Μακρύκαμπος, πάνω στον επαρχιακό δρόμο Δελβινακίου-Ορεινού και δυτικά από το Δελβινάκι, σε μέσο σταθμικό υψόμετρο 560 μέτρων. Απέχει 63 χιλιόμετρα περίπου βορειοδυτικά των Ιωαννίνων. Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 5,648 χμ² (2011).
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1919 και ορίστηκε έδρα της ομώνυμης κοινότητας του νομού Ιωαννίνων. Με το ΦΕΚ 244Α - 4/12/1997 αποσπάστηκε από την κοινότητα Αργυροχωρίου και προσαρτήθηκε στον δήμο Δελβινακίου. Με το ΦΕΚ 87Α - 07/06/2010 αποσπάστηκε από τον δήμο Δελβινακίου και προσαρτήθηκε στον δήμο Πωγωνίου.
## Ιστορικά και γενικά στοιχεία
Στην περιοχή «Μπαξέδες» παρατηρήθηκαν λαξευμένοι τάφοι πάνω σε πωρόλιθους, οπότε πιθανόν να κατοικήθηκε από τους ελληνιστικούς ακόμα χρόνους. Ερείπια της πόλης *Κλαδιάζανη* ή *Κλαυδιάζανη* -υπό του Κλαυδίου κτισθείσα- βρίσκονται κοντά στη βρύση του Αργυροχωρίου και σε απόσταση 200 μέτρων δυτικά από αυτήν. Η περιοχή, στην οποία κάποτε ήκμασε η πόλη, είναι ιδεώδης τόσο από μορφολογία του εδάφους και ύδρευσης, όσο και από πλευράς οδικής προσπελάσεως. Ίσως, οι κάτοικοι φοβούμενοι τους Τούρκους και Αλβανούς, μετέφεραν την πόλη στη θέση που σήμερα βρίσκεται το Αργυροχώρι. Εξάλλου η θέση του Αργυροχωρίου συνηγορεί σε τούτο. Κατά μία εκδοχή το όνομα του οικισμού προήλθε από το όνομα *Αργύρω*, η οποία επί Φραγκοκρατίας ήταν δούκισσα με έδρα το Αργυρόκαστρο.  
## Αξιοθέατα
*Η πλατεία με τη μαρμάρινη βρύση και το ηρώο πεσόντων κατά τη γερμανική κατοχή
*Το παλαιό κτήριο του δημοτικού σχολείου, κτίσμα του 1961
*Η εκκλησία του Αγίου Νικολάου με το πετρόχτιστο καμπαναριό. Από εδώ εκλάπησαν εικόνες το 2017
*Το ξωκκλήσι της Αγίας Παρασκευής στη βόρεια έξοδο του οικισμού
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ) 
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*Google Earth
*eetaa.gr
## Εξωτερικοί σύνδεσμοι
*https://search.lib.auth.gr/Record/1002938
*https://www.youtube.com/watch?v=l888DmqMQ04
*https://www.facebook.com/487299555120438/posts/505313669985693/
*https://www.newsit.gr/topikes-eidhseis/ioannina-ierosyloi-arpaksan-11-eikones-apo-ekklisia-sto-argyroxori/1028079/
*https://vostiniotis.blogspot.com/2000/07/370-27-2001.html

Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Πωγωνίου
Ρίκινος

Ο **ρίκινος** (επιστημονική ονομασία: *Ricinus communis, Ρίκινος ο κοινός*), επίσης *ρετσινολαδιά, κίκι, χαμοκουκιά, κολοκκίκι * και *κρότωνας*, είναι πολυετές φυτό της οικογένειας των Ευφορβιοειδών. Είναι το μοναδικό είδος στο γένος **ρίκινος**. Είναι γνωστό γιατί από αυτό το φυτό εξάγεται το καστορέλαιο, γνωστό επίσης ως ρετσινόλαδο. Η ρετσινολαδιά είναι αυτοφυής στη νοτιοανατολική Μεσόγειο, συμπεριλαμβανομένης της Ελλάδας, την ανατολική Αφρική και την Ινδία, αν και δεν είναι γνωστό από πού προέρχεται. Το φυτό επίσης έχει εγκλιματιστεί και σε άλλες περιοχές της Γης με τροπικό κλίμα, όπου χρησιμοποιείται ως καλλωπιστικό.
## Χαρακτηριστικά
Ο ρίκινος είναι αειθαλής ποώδης ή ημιξυλώδης θάμνος, με ύψος μέχρι 12 μέτρα και πλάτος 5 μέτρα. Αναπτύσσεται γρήγορα, μέχρι και 4 μέτρα σε ένα χρόνο αν οι συνθήκες είναι ευνοϊκές. Τα φύλλα του είναι μεγάλα, με διάμετρο μέχρι 75 εκατοστά, λοβωτά, με οδοντωτές άκρες και μακριούς μίσχους. Το χρώμα τους είναι γυαλιστερό ιώδες ή κόκκινο-πράσινο. Τα άνθη είναι μικρά και κιτρινοπράσινα διατεταγμένα σε σπάδικες. Τα αρσενικά άνθη βρίσκονται στο κάτω μέρος του σπάδικα και τα θηλυκά στο πάνω. Ο καρπός είναι ακανθώδης κόκκινη κάψουλα με σπέρματα τα οποία μοιάζουν πολύ με τσιμπούρια.
## Τοξικότητα
Το φυτό είναι ολόκληρο τοξικό, και ιδίως οι καρποί του και το περίβλημά τους. Είναι γνωστό ότι ένας σπόρος περιέχει δόση τοξικών ουσιών ικανή να σκοτώσει ένα παιδί. Τα φύλλα του φυτού είναι λιγότερο τοξικά. Η τοξική ουσία του φυτού έχει αναγνωριστεί ως η ρικίνη. Σύμφωνα με το βιβλίο Γκίνες του 2007, είναι το πιο τοξικό φυτό στο κόσμο. Από τους καρπούς εξάγεται και το καστορέλαιο, το οποία έχει ένα ευρύ φάσμα χρήσεων, κυρίως στη σαπωνοποιία και την φαρμακευτική. Κύρια παραγωγός χώρα του καστορέλαιου είναι η Ινδία.

## Παραπομπές


## Εξωτερικοί σύνδεσμοι
* 

Κατηγορία:Δηλητηριώδη φυτά
Κατηγορία:Ευφορβιοειδή
Κατηγορία:Θάμνοι
Κατηγορία:Καλλωπιστικά φυτά
κατηγορία:Μεσογειακή χλωρίδα
Κατηγορία:Φαρμακευτικά φυτά της Ασίας
Κατηγορία:Φαρμακευτικά φυτά της Αφρικής
Κατηγορία:Χλωρίδα της Αφρικής
Κατηγορία:Χλωρίδα της Ασίας
Ραδιοχημεία

Η **Ραδιοχημεία** αποτελεί ιδιαίτερο επιστημονικό κλάδο της Πυρηνικής χημείας με ένα ευρύ αντικείμενο έρευνας και μελέτης των φυσικών και χημικών ιδιοτήτων των ραδιοστοιχείων, καθώς και όλων εκείνων των χημικών φαινομένων που απαντώνται κατά τις πυρηνικές αντιδράσεις και τις ραδιενεργείς διασπάσεις. Ουσιαστικά πρόκειται για τη χημεία των ραδιενεργών υλικών. Οι επιστήμονες του κλάδου αυτού καλούνται Ραδιοχημικοί.

Από τα εν λόγω φαινόμενα των ραδιενεργών διασπάσεων δεν περιλαμβάνονται στο ερευνητικό πεδίο της Ραδιοχημείας η μελέτη των αποτελεσμάτων της επίδρασης των πυρηνικών ακτινοβολιών στην ύλη που αποτελεί κύριο αντικείμενο μελέτης νεότερης συγγενούς επιστήμης της Ακτινοχημείας.

## Πηγές
* "Εγκυκλοπαίδεια Πάπυρος Larousse Britannica" τομ.51ος, σελ.226.

*
Κατηγορία:Ραδιενέργεια
Ρέι (Ιράν)

thumb|right|280px|Το Τζαμί του σάχη Αμπντούλ Αζίμ στη Ρέι
Η **Ρέι** (περσικά: شهر ری, Σαχρ-ε-Ρέι, "Πόλη της Ρέι"), είναι πόλη του Ιράν, πρωτεύουσα της περιοχής Ρέι της επαρχίας της Τεχεράνης. Είναι η παλαιότερη πόλη της επαρχίας που υπάρχει ώς σήμερα. Γνωστή στην αρχαιότητα ως **Ράγαι**,  στα ελληνιστικά χρόνια ο Σέλευκος Α΄ Νικάτωρ την ανοικοδόμησε με την ονομασία **Ευρωπός**, σε ανάμνηση της πατρίδας του στο Κιλκίς.
 
Σήμερα η Ρέι έχει ενσωματωθεί στην ευρύτερη μητροπολιτική περιοχή της Τεχεράνης. Συνδέεται με μετρό με την υπόλοιπη Τεχεράνη και έχει πολλές βιομηχανίες και εργοστάσια.

Στην απογραφή του 1996 είχε 250.000 κατοίκους.

## Εξωτερικοί σύνδεσμοι
* 

Κατηγορία:Πόλεις του Ιράν
Χρύσκος

Ο **χρύσκος** λατ. (Gobius ή Gobio -onis= κωβιός κν χωβιός) είναι ψάρι των γλυκών υδάτων που ανήκει στην οικογένεια των Κυπρινίδων.
## Προέλευση ονομασίας και ψάρεμα
 «''Τα καλοκαιριάτικα σούρουπα οι άκρες της λίμνης γέμιζαν από χιλιάδες μικρά ψαράκια που τα λέπια τους ήταν χρυσά και μέσα στο νερό χρύσιζαν. Οι Καστοριανοί τα βάφτισαν χρυσικούς, ένα όνομα που τελικά κατέληξε σε χρύσκους. Οι χρύσκοι ψαρεύονταν εύκολα και το ψάρεμά τους ήταν γοητευτικό ακόμα και από μικρά παιδιά, τα οποία βουτούσαν μέχρι το γόνατο στη λίμνη και τοποθετούσαν «φωλιές» πλεγμένες από μάλαθρο (μάραθο, το φυτό Foeniculum). Ξετρελαμένοι οι χρύσκοι από τη μυρωδιά του μάλαθρου έμπαιναν μέσα και γέμιζαν τις φωλιές. Ο μικρός ψαράς με προσοχή έβαζε κάτω από τη γεμάτη τη φωλιά μια μαλάθα (καλάθι) πλεγμενη με βέργες και ύστερα την ανασήκωνε αρπάζοντας τη φωλιά και χρύσκους που πηδούσαν λαχταριστοί».


## Ενδιαίτημα
Τρέφεται με προνύμφες εντόμων, μαλάκια και μαλακόστρωτα. Μπορούν να αναβάλουν τη δραστηριότητά τους σε περιόδους κατά τις οποίες η ένταση του φωτός είναι αδύναμη. Αναπαράγεται σε ρηχά νερά πάνω σε πέτρες, άμμο και φυτικό υλικό.
## Ανθρώπινες χρήσεις
Αλιεία, ενυδρεία, δόλωμα.
## Παραπομπές


## Εξωτερικοί σύνδεσμοι
*Ηλεκτρονικό Λεξικό (Χρύσκος).
*Ενυδρείο Καστοριάς.


Κατηγορία:Κυπρινίδες
Commodore VIC-20

Ο **Commodore VIC-20** ήταν από τους πρώτους οικιακούς υπολογιστές 8-bit, που παρουσιάστηκαν από την Commodore στις αρχές της δεκαετίας του ´80. Η παρουσίαση του έγινε τρία χρόνια μετά την αρχική κυκλοφορία του προηγούμενου μοντέλου με το όνομα PET και οι πωλήσεις του έφτασαν τα 1.000.000 κομμάτια. Το όνομα VIC το πήρε από το ενσωματωμένο κύκλωμα γραφικών και ήχου *VIC-I (6560)* που διέθετε. Η έμφαση στα γραφικά και στον ήχο ήταν και το βασικό του πλεονέκτημα σε σχέση με τον προκάτοχό του. Ενδεικτικά οι ανταγωνιστές του την εποχή εκείνη ήταν στις ΗΠΑ, ο Texas TI99/4A, ο Apple II, ο Tandy Color, ο Atari 400 και στην Ευρώπη ο Sinclair ZX81. Η αρχική τιμή πώλησης του το 1981 στις ΗΠΑ ήταν 299 δολάρια. Στη Γερμανία κυκλοφόρησε ως *VC-20* και στην Ιαπωνία ως *VIC-1001*. Τον διαδέχτηκε ο Commodore 64.

## Χαρακτηριστικά
Είχε την κλασική διάταξη οικιακών υπολογιστών για την εποχή, όπου το κεντρικό κύκλωμα ενσωματώνονταν στο πληκτρολόγιο, η οθόνη δεν υπήρχε στο βασικό εξοπλισμό και ως εκ τούτου χρησιμοποιείτο τηλεόραση, ενώ το μαγνητικό μέσο για την είσοδο των προγραμμάτων, ως επί το πλείστον παιχνιδιών, ήταν το κασετόφωνο ή ειδικές επεκτάσεις σε κυκλώματα (*software cartridge*)
Η κεντρική μονάδα επεξεργασίας ήταν ο 6502 της *MOS TECHNOLOGY* με ταχύτητα χρονισμού στο 1&nbsp;MHz. Η μνήμη RAM ήταν στα 5 kB (στη βασική σύνθεση) ενώ η μνήμη ROM ήταν στα 16 kB. Σε λειτουργία κειμένου (text mode) απεικόνιζε 23 γραμμές x 22 στήλες και σε λειτουργία γραφικών ανάλυση 184 x 176 εικονοστοιχεία (pixel) με 8/16 χρώματα. Είχε μία θύρα για χειριστήριο (*joystick port*), μία θύρα χρήστη (*user port*), 1 σειριακή θύρα (*serial port*), 1 *cartrige port*, έξοδο *Composite video output* και είσοδο/έξοδο για κασετόφωνο.

## Φωτογραφίες

 Image:4798 - VIC-20 with Extension Box VC 1020.JPG|Ο VIC-20 με το κουτί επέκτασης VC 1020.
 Image:4828 - VC 1020 Extension Box for VIC-20.JPG|Το εσωτερικό του κουτιού επέκτασης με τον κωδικό VIC 1020.
 Image:4856 - VIC-1211A Super Expander w 3k RAM open.JPG|Η πλακέτα  επέκτασης γραφικών VIC-1211A με 3 kB μνήμης.
 Image:4853 - VIC-1111 16K RAM For VIC-20 open.JPG|Η πλακέτα VIC-1111 με  μνήμη.
 Image:Vic-20-memoryexpansioncard.jpg|Εσωτερική επέκταση μνήμης 8 kB τύπου DIP-switches, διαστάσεων .
 Image:ViC20 Cartridge.jpg|Cartridge με παιχνίδια για VIC-20 ( και ).
 Image:VC2019841.jpg|1984 "VC20"

## Παραπομπές

## Εξωτερικοί σύνδεσμοι

* Denial&nbsp;– the Commodore VIC-20 Community
* OLD-COMPUTERS.COM online-museum VIC-20 page
* VIC-20 Programmers reference guide and more
* VIC-20 Gamer - Videos of games produced for the Vic 20
* Rick Melick's Commodore VIC-20 Tribute Page

Κατηγορία:Οικιακοί Υπολογιστές
Κατηγορία:Commodore
Ουιδουκάσσιοι

Οι **Ουιδουκαίσιοι** ή **Ουιδουκάσσιοι**, στα λατινικά *Vadicassii*, ήταν γαλατικός λαός της Λουγδουνικής Γαλατίας (*Gallia Lugdunensis*) που αναφέρει ο Πτολεμαίος στη *[[Γεωγραφική Υφήγησις|Γεωγραφία]]* του. Δεν υπάρχουν πληροφορίες για αυτόν τον λαό, ακόμα κι αν είναι οι Viducasses που αναφέρει ο Πλίνιος στη *[[Φυσική Ιστορία (Πλίνιος)|Φυσική Ιστορία]]*.  

## Παραπομπές


Κατηγορία:Γαλατικοί λαοί
Solid Ball of Rock

Το **Solid Ball of Rock** είναι το δέκατο στούντιο άλμπουμ του βρετανικού χέβι μέταλ συγκροτήματος Saxon, το οποίο κυκλοφόρησε τον Φεβρουάριο του 1991 μέσω της δισκογραφικής εταιρείας "Virgin".

Αυτός ήταν ο πρώτος στούντιο δίσκος του συγκροτήματος με τον μπασίστα Νιμπς Κάρτερ στη σύνθεση τους, ενώ είναι το άλμπουμ το οποίο σηματοδότησε την επιστροφή των Saxon στον ήχο ο οποίος τους έκανε γνωστούς, το κλασικό χέβι μέταλ, βασισμένο στο New Wave of British Heavy Metal.

## Τραγούδια
# **Solid Ball of Rock** *(Tchaikovsky, Broadbent)* - 4:35
# **Altar of the Gods** *(Carter)* - 3:30
# **Requiem (We Will Remember)** *(Byford, Oliver, Carter, Glockler)* - 5:16
# **Lights in the Sky** *(Byford, Quinn, Johnson)* - 4:03
# **I Just Can't Get Enough** *(Byford, Quinn, Johnson)* - 4:34
# **Baptism of Fire** *(Carter)* - 3:08
# **Ain't Gonna Take It** *(Byford, Oliver, Carter, Glockler)* - 4:47
# **I'm on Fire** *(Carter)* - 4:24
# **Overture in B-Minor / Refugee** *(Byford, Carter)* - 5:42
# **Bavarian Beaver** *(Carter)* - 1:17
# **Crash Dive** *(Carter)* - 4:21

## Θέσεις τσαρτ
***Solid Ball of Rock*** *(άλμπουμ)*

***Επίσημη κυκλοφορία: [[4 Φεβρουαρίου]] [[1991]]***

## Τα μέλη των Saxon
Το *Solid Ball of Rock* ηχογραφήθηκε από τους εξής μουσικούς:

* **[[Μπιφ Μπάιφορντ]]** - *φωνητικά*
* **Γκράχαμ Όλιβερ** - *κιθάρα*
* **[[Πωλ Κουήν]]** - *κιθάρα*
* **[[Νιμπς Κάρτερ]]** - *μπάσο*
* **Νάιτζελ Γκλόκλερ** - *τύμπανα*

## Παραπομπές

## Πηγές
* Γερμανικά τσαρτ
* Ελβετικά τσαρτ

Κατηγορία:Δισκογραφία των Saxon
Κατηγορία:Άλμπουμ του 1991
Στίβος στους Θερινούς Ολυμπιακούς Αγώνες 1896 – 110 μέτρα με εμπόδια ανδρών

Τα **110 μέτρα με εμπόδια ανδρών** ήταν ένα από τα έξι αγωνίσματα δρόμου στο πρόγραμμα του στίβου στους Θερινούς Ολυμπιακούς Αγώνες του 1896. Νικητής αναδείχτηκε ο Τόμας Κέρτις από τις Ηνωμένες Πολιτείες.

 

## Σύνοψη αγωνίσματος
Έλαβαν μέρος συνολικά οκτώ αθλητές από έξι χώρες, οι οποίοι χωρίστηκαν σε δύο προκριματικές σειρές. Η προκριματική φάση διεξήχθη στις 7 Απριλίου (ξεκίνησε στις 14:30 το μεσημέρι) και ήταν το πρώτο χρονολογικά αγώνισμα στίβου της ημέρας. Την πρόκριση για τον τελικό πήραν οι δύο πρώτοι από κάθε σειρά.

Στην πρώτη σειρά, ο Γκράντλεϊ Γκούλντινγκ από τη Μεγάλη Βρετανία τερμάτισε πρώτος σε 18.4 δευτερόλεπτα. Μαζί του προκρίθηκε στον τελικό και ο Γάλλος Φραντζ Ρέιτσελ εκμεταλλευόμενος το λάθος του Λάγιος Σόκολι, ο οποίος σκόνταψε στο τελευταίο εμπόδιο και έμεινε τρίτος. Στην τελευταία θέση τερμάτισε ο Ελληνοκύπριος Αναστάσιος Ανδρέου.

Στη δεύτερη σειρά ξεχώρισαν οι δύο Αμερικανοί, Τόμας Κέρτις και Γουίλιαμ Χόιτ, με τον πρώτο να κερδίζει την κούρσα σε 18 δευτερόλεπτα. Ο Χόιτ έμεινε δεύτερος, ενώ παραμένει άγνωστη η τελική κατάταξη του Γερμανού Κερτ Ντόερι και του Έλληνα Αθανάσιου Σκαλτσογιάννη.

Όμως, στον τελικό της 10ης Απριλίου (15:30 το μεσημέρι) συμμετείχαν μόνο οι δύο από τους τέσσερις αθλητές που είχαν προκριθεί, αφού ο Ρέιτσελ υπηρέτησε ως βοηθός του Αλμπίν Λερμουζιό στον μαραθώνιο, ενώ ο Χόιτ προτίμησε να αποσυρθεί ώστε να προετοιμαστεί για τον τελικό του άλματος επί κοντώ που ήταν προγραμματισμένος να διεξαχθεί λίγο αργότερα (κατέκτησε τελικά την πρωτιά).

Έτσι, αντιμέτωποι στην τελική κούρσα βρέθηκαν μόνο οι Κέρτις και Γκούλντινγκ. Ο Γκούλντινγκ κρατούσε τη νίκη μέχρι και το τελευταίο εμπόδιο, όντας καλύτερος στο πέρασμα των εμποδίων, αλλά ο Κέρτις ήταν γρηγορότερος στο τρέξιμο και προσπέρασε τον Βρετανό στο τέλος παίρνοντας την πρώτη θέση με διαφορά ελαχίστων εκατοστών του δευτερολέπτου.

## Ρεκόρ
Το ανεπίσημο παγκόσμιο ρεκόρ στα 110 μέτρα με εμπόδια πριν την έναρξη των Θερινών Ολυμπιακών Αγώνων 1896:

## Αποτελέσματα
[thumb|right|230px|Ο [Λάγιος Σόκολι δεν κατάφερε να προκριθεί στον τελικό του αγωνίσματος.]]

### Προκριματική φάση
**1η σειρά**

**2η σειρά**

### Τελικός

## Πηγές
* Επίσημο Χρονικό των Αγώνων (Τόμος Α'): 
* Επίσημο Χρονικό των Αγώνων (Τόμος Β'): 
* Εθνοσπόρ: *108 Χρόνια Ολυμπιακοί Αγώνες (1896-2004)* (σελ. 13)
* 
* 

110 μέτρα
Πηγές Καβάλας

Οι **Πηγές** είναι οικισμός της Ανατολικής Μακεδονίας στην Περιφερειακή Ενότητα Καβάλας.

## Γεωγραφικά στοιχεία
Οι Πηγές βρίσκονται στην πεδιάδα της Χρυσούπολης και έχουν υψόμετρο 17 μέτρα από την επιφάνεια της θάλασσας. Το γεωγραφικό τους πλάτος είναι 40,902366505, ενώ το γεωγραφικό μήκος είναι 24,6709342242. Ο πληθυσμός τους το 2021 ήταν 614 κάτοικοι, από 770 το 2011.

### Γειτονικά μέρη
Πλησιέστερα χωριά είναι το Αγίασμα, η Νέα Καρυά και η Κεραμωτή, απέναντι από την οποία βρίσκεται το νησί της Θάσου, ενώ σε απόσταση 7 χιλιομέτρων δυτικά από τις Πηγές, βρίσκεται το Αεροδρόμιο της Καβάλας «Μέγας Αλέξανδρος». Η πόλη της Καβάλας και η πόλη της Ξάνθης βρίσκονται σε απόσταση 35 και 43 χιλιομέτρων αντίστοιχα από τις Πηγές, η Καβάλα δυτικά και η Ξάνθη προς τα βορειοανατολικά με άμεση πρόσβαση μέσω της Εγνατίας Οδού, αλλά και των παλαιότερων επαρχιακών οδών.

### Κάτοικοι και προϊόντα
Σύμφωνα με την απογραφή του 2021, ο πληθυσμός του χωριού ανέρχεται σε 614 κατοίκους. Οι μόνιμοι κάτοικοι του χωριού ασχολούνται κυρίως με αγροτικές εργασίες και τα προϊόντα τους, στα οποία συμπεριλαμβάνονται τα σπαράγγια, τα φασόλια, το καλαμπόκια, καθώς και τα ρόδια, διανέμονται εντός, αλλά και εκτός Ελλάδας.

### Πολιούχος
Στις 26 Ιουλίου κάθε έτους εορτάζει η προστάτιδα του χωριού Αγία Παρασκευή. Στον περιβάλλοντα χώρο της εκκλησίας της Αγίας Παρασκευής στην είσοδο του χωριού βρίσκεται και το κοιμητήριο των Πηγών. Επίσης, στο χωριό υπάρχουν οι εκκλησίες του Αγίου Δημητρίου (κύριος ναός του χωριού) και της Αγίας Παρασκευής της Επιβατινής.

## Αθλητισμός
Ο Αθλητικός Μορφωτικός Σύλλογος Άρης Αβάτου Ξάνθης ιδρύθηκε το 1955 και εκπροσωπεί τις Πηγές Νέστου στο ποδόσφαιρο της Ε.Π.Σ. Καβάλας. Ο Άρης Πηγών διεξάγει τους εντός έδρας αγώνες του στο Δημοτικό Στάδιο Πηγών, χωρητικότητας σκεπαστής κερκίδας 550 θεατών. Οι φίλαθλοι της ομάδας χαρακτηρίζονται από τους πιο ένθερμους στην Ελλάδα σε τοπικό επίπεδο. Το σωματείο μετά την κατάκτηση του πρωταθλήματος της Α΄ Κατηγορίας Ε.Π.Σ Καβάλας για τη σεζόν 2023–2024, αγωνίζεται στην Γ΄ Εθνική Κατηγορία για πρώτη φορά στην ιστορία του, τη σεζόν 2024–2025.

## Εκδηλώσεις
Κάθε χρόνο παραμονή της Αγίας Παρασκευής (25/7) διοργανώνετε μεγάλο λαϊκοδημοτικό πανηγύρι στο γήπεδο του χωριού προσελκύοντας πλήθος επισκεπτών.

## Διοικητικά στοιχεία
Οι Πηγές αναφέρονται ως ξεχωριστός οικισμός το 1926 στο ΦΕΚ 413Α - 22/11/1926 να προσαρτώνται στην τότε κοινότητα Χρυσουπόλεως ενώ σε αυτές προσαρτήθηκαν οι καταργούμενοι οικισμοί Σουσούρ-Κιόϊ και Κουτούντζαλη. Σήμερα υπάγεται διοικητικά στη Δημοτική Ενότητα Κεραμωτής (με έδρα την Κεραμωτή), που αποτελεί μία από τις τρεις Δημοτικές Ενότητες του Καλλικρατικού Δήμου Νέστου με έδρα την Χρυσούπολη Καβάλας. Πριν την ψήφιση του Νόμου Καλλικράτη, ανήκε στον Καποδιστριακό Δήμο Κεραμωτής με έδρα την Κεραμωτή. Οι Πηγές υπάγονται στην Περιφέρεια Ανατολικής Μακεδονίας και Θράκης.

## Παραπομπές


Πηγες
Πηγες
Αλεξανδρινό Τυπικό

Το **Αλεξανδρινό Τυπικό** ονομάζεται επίσημα **Λειτουργία του Αγίου Μάρκου**, παραδοσιακά θεωρούμενου ως πρώτου επισκόπου της Αλεξάνδρειας. Το Αλεξανδρινό Τυπικό περιέχει στοιχεία από τη λειτουργία του Αγίου Βασιλείου, του Κυρίλλου του Μεγάλου και του Γρηγορίου του Ναζιανζηνού. Η Λειτουργία του Αγίου Κυρίλλου είναι μια Κοπτική έκδοση της Λειτουργία του Αγίου Μάρκου η οποία ήταν στα Ελληνικά.

Το Αλεξανδρινό Τυπικό υποκατηγοριοποιείται σε δύο τυπικά: το Κοπτικό Τυπικό και το *Τυπικό Ge'ez*. Κυρίως απαντώμενο στην Αίγυπτο, το Κοπτικό Τυπικό χρησιμοποιεί τα Κοπτικά στη λειτουργία του σε αμφότερες την Κοπτική Ορθόδοξη Εκκλησία και την Κοπτική Καθολική Εκκλησία. Το Τυπικό Ge'ez συναντάται στην Αιθιοπία, στην Ερυθραία, στην Ιερουσαλήμ και τη Σομαλία. Χρησιμοποιείται στην Αιθιοπική Ορθόδοξη Tewahedo Εκκλησία, την Ερυθραϊκή Ορθόδοξη Tewahedo Εκκλησία και την Αιθιοπική Καθολική Εκκλησία στις λειτουργίες τους.

## Εξωτερικοί σύνδεσμοι

* Liturgy of Saint Mark in English 
* Eastern Rites: A family tree 
* Catholic Encyclopedia

Κατηγορία:Καθολική Εκκλησία
Στίβος στους Θερινούς Ολυμπιακούς Αγώνες 1896 – 100 μέτρα ανδρών

Τα **100 μέτρα ανδρών** ήταν ένα από τα έξι αγωνίσματα δρόμου στο πρόγραμμα του στίβου στους Θερινούς Ολυμπιακούς Αγώνες του 1896. 

Οι προκριματικές σειρές ήταν το πρώτο χρονολογικά αγώνισμα που διεξήχθη στους σύγχρονους Ολυμπιακούς Αγώνες (λίγο μετά την τελετή έναρξης στις 6 Απριλίου) και ο νικητής της πρώτης σειράς, Φράνσις Λέιν, μπορεί να θεωρηθεί ως ο πρώτος σύγχρονος νικητής σε Ολυμπιακούς Αγώνες. Τελικός νικητής του αγωνίσματος αναδείχθηκε ο Τόμας Μπερκ.

## Σύνοψη αγωνίσματος
Αρχικά, δήλωσαν συμμετοχή 21 αθλητές που χωρίστηκαν σε τρεις προκριματικές σειρές των επτά δρομέων. Έξι από αυτούς απέσυραν τη συμμετοχή τους στη συνέχεια και τελικά έλαβαν μέρος 15 αθλητές από οκτώ χώρες. Την πρόκριση για τον τελικό της 10ης Απριλίου πήραν οι δύο πρώτοι από κάθε σειρά.

Στην πρώτη προκριματική σειρά, ο Λέιν κέρδισε με χρόνο 12.2, ενώ δεύτερος έμεινε ο Λάγιος Σόκολι από την Ουγγαρία με 12.8. Με τον ίδιο χρόνο νίκησε και ο Τόμας Κέρτις στη δεύτερη σειρά αφήνοντας στη δεύτερη θέση τον Έλληνα Αλέξανδρο Χαλκοκονδύλη. 

Τον καλύτερο χρόνο των προκριματικών έκανε ο Τόμας Μπερκ με 11.8 (πρώτο Ολυμπιακό ρεκόρ) στην τρίτη σειρά και επικράτησε των δύο βασικών ανταγωνιστών του, των Γερμανών Φριτς Χόφμαν και Φρίντριχ Τράουν. Ο Χόφμαν τερμάτισε δεύτερος με χρόνο 12.6 και πήρε την πρόκριση από τον συμπατριώτη του, ενώ άγνωστη παραμένει η τελική κατάταξη του Γεωργίου Γεννηματά και του Χένρικ Σιέμπεργκ. 

Συνεπώς, νικητές σε όλες τις προκριματικές σειρές αναδείχθηκαν αθλητές από τις Ηνωμένες Πολιτείες και θεωρούνταν ως τα μεγάλα φαβορί. Εντούτοις, ο Κέρτις αποφάσισε να αποσυρθεί ώστε να προφυλαχθεί για τον τελικό των 110 μέτρων με εμπόδια, που διεξήχθη αμέσως μετά και στον οποίο πήρε την πρωτιά.

Στον τελικό των 100 μέτρων, ο Μπερκ κέρδισε για μία ακόμη φορά τον Χόφμαν (προηγήθηκε η επικράτησή του και στα 400 μέτρα) και με χρόνο 12 δευτερολέπτων στέφθηκε νικητής, παρά το γεγονός πως και οι δύο αθλητές ήταν περισσότερο γνωστοί ως δρομείς μεσαίων αποστάσεων. Λέιν και Σόκολι τερμάτισαν μαζί στην τρίτη θέση με χρόνο 12.6 και μοιράζονται το χάλκινο μετάλλιο, σύμφωνα με τη Διεθνή Ολυμπιακή Επιτροπή. Κοντά τους τερμάτισε και ο Χαλκοκονδύλης, μένοντας όμως στην πέμπτη θέση.

## Ρεκόρ
Τα παγκόσμια ρεκόρ στα 100 μέτρα πριν την έναρξη των Θερινών Ολυμπιακών Αγώνων 1896:

## Αποτελέσματα

### Προκριματική φάση

**1η σειρά**

**2η σειρά**

**3η σειρά**

### Τελικός

## Πηγές
* Επίσημο Χρονικό των Αγώνων (Τόμος Α΄): 
* Επίσημο Χρονικό των Αγώνων (Τόμος Β΄): 
* Εθνοσπόρ: *108 Χρόνια Ολυμπιακοί Αγώνες (1896-2004)* (σελ. 13)
* 
* 

100 μέτρα
1896
Forever Free (άλμπουμ)

Το **Forever Free** είναι το ενδέκατο στούντιο άλμπουμ του βρετανικού χέβι μέταλ συγκροτήματος Saxon, το οποίο κυκλοφόρησε το Μάιο του 1992 μέσω της δισκογραφικής εταιρείας "Virgin".

Ο δίσκος συνεχίζει στο ηχητικό μοτίβο το οποίο ακολούθησαν με το προηγούμενο άλμπουμ τους, "*[[Solid Ball of Rock]]*", ένα χρόνο νωρίτερα. Το "*Forever Free*" απέσπασε θετικές κριτικές, αλλά δεν κατάφερε να μπει στους καταλόγους επιτυχιών της Μεγάλης Βρετανίας ή των Ηνωμένων Πολιτειών. Σε αυτό το δίσκο, οι Saxon διασκεύασαν το τραγούδι "*I Just Want to Make Love to You*" του Γουίλι Ντίξον, το οποίο, αρχικά, είχε εκτελέσει ο Μάντι Γουότερς.

## Τραγούδια
# **Forever Free** *(Byford, Oliver, Quinn)* - 4:57
# **Hole in the Sky** *(Byford, Oliver, Carter, Quinn)* - 4:42
# **Just Wanna Make Love to You** *(Dixon)* - 3:54
# **Get Down and Dirty** *(Byford, Oliver, Glockler)* - 5:05
# **Iron Wheels** *(Byford, Glockler)* - 4:12
# **One Step Away** *(Byford, Oliver, Glockler)* - 4:57
# **Can't Stop Rockin' ** *(Byford, Quinn)* - 4:03
# **Nighthunter** *(Byford, Carter, Quinn)* - 3:22
# **Grind** *(Byford, Oliver, Quinn)* - 4:23
# **Cloud Nine** *(Byford, Carter, Gloklcer)* - 4:36

## Θέσεις τσαρτ
***Forever Free*** *(άλμπουμ)*

***Επίσημη κυκλοφορία: [[18 Μαΐου]] [[1992]]***

## Τα μέλη των Saxon
Το *Forever Free* ηχογραφήθηκε από τους εξής μουσικούς:

* **[[Μπιφ Μπάιφορντ]]** - *φωνητικά*
* **Γκράχαμ Όλιβερ** - *κιθάρα*
* **[[Πωλ Κουήν]]** - *κιθάρα*
* **[[Νιμπς Κάρτερ]]** - *μπάσο*
* **Νάιτζελ Γκλόκλερ** - *τύμπανα*

## Παραπομπές

Κατηγορία:Δισκογραφία των Saxon
Κατηγορία:Άλμπουμ του 1992